b'\n_START_ARTICLE_\nSupruga Ban\n_START_PARAGRAPH_\nSupruga Ban (cca. 48. pr. Kr.? \xe2\x80\x94 cca. 6. pr. Kr.) tako\xc4\x91er poznata kao Ban Jieyu ((kin.) bila je kineska pjesnikinja, poznata i kao konkubina cara Chenga iz dinastije Han._NEWLINE_Cheng ju je uzeo kao konkubinu na prijedlog svoje majke carice Wang Zhengjun, s obzirom da s caricom Xu nije imao nasljednika. Ban mu je rodila dva sina, ali su oba umrla kao djeca. Oko godine 19. pr. Kr. car je i caricu Xu i nju po\xc4\x8deo zapostavljati u korist plesa\xc4\x8dica Zhao Feiyan i Zhao Hede. Sljede\xc4\x87e godine su Xu i ona optu\xc5\xbeene za \xc4\x8darobnja\xc5\xa1tvo, ali su uspjele dokazati svoju nedu\xc5\xbenost.'